CELEX: 32007R1141
Language: lv
Date: 2007-10-01 00:00:00
Title: Komisijas Regula (EK) Nr. 1141/2007 ( 2007. gada 1. oktobris ) par atļauju izmantot 3-fitāzi ( ROVABIO PHY AP un ROVABIO PHY LC ) kā dzīvnieku barības piedevu (Dokuments attiecas uz EEZ)

2.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 256/17
            
         
      KOMISIJAS REGULA (EK) Nr. 1141/2007
   (2007. gada 1. oktobris)
   par atļauju izmantot 3-fitāzi (ROVABIO PHY AP un ROVABIO PHY LC) kā dzīvnieku barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļauju dzīvnieku barības piedevu izmantošanai, kā arī pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju piedevai, kas minēta šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu 3-fitāzes preparātam, ko iegūst no Penicillium funiculosum (CBS 111 433) (ROVABIO PHY AP un ROVABIO PHY LC), kas izmantojamas kā barības piedevas gaļas cāļiem, dējējvistām, atšķirtiem sivēniem un nobarojamām cūkām un ko klasificē kā dzīvnieku barības piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk tekstā “iestāde”) 2007. gada 17. aprīļa un 2007. gada 22. marta atzinumā secināja, ka 3-fitāzes preparātam, ko iegūst no Penicillium funiculosum (CBS 111 433) (ROVABIO PHY AP un ROVABIO PHY LC) nav kaitīgas iedarbības uz dzīvnieku veselību, cilvēku veselību vai vidi (2). Atzinumā minēts arī tas, ka preparāts nerada citus draudus, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Iestādes atzinumā ir ieteikti atbilstoši pasākumi lietotāju drošībai. Iestāde uzskata, ka īpašas realizēto produktu uzraudzības prasības nav vajadzīgas. Minētajā atzinumā ir izvērtēts ziņojums par dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (5)
            
            
               Šā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi šo preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu, ievērojot pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Atzinums, ko saskaņā ar Regulu (EK) Nr. 1831/2003 sniegusi Zinātnes ekspertu grupa piedevu un produktu vai dzīvnieku barībā izmantoto vielu jautājumos un Zinātnes ekspertu grupa ģenētiski modificētu organismu jomā, par 3-fitāzes preparāta, ko iegūst no Penicillium funiculosum (CBS 111 433) (ROVABIO PHY AP un ROVABIO PHY LC), nekaitīgumu un iedarbīgumu kā barības piedevai gaļas cāļiem, dējējvistām, atšķirtiem sivēniem un nobarojamām cūkām). Pieņemts 2007. gada 17. aprīlī un 2007. gada 22. martā. The EFSA Journal (2007) 471, 1–29.
   
      PIELIKUMS
      
                  Piedevas identifikācijas numurs
               
               
                  Atļaujas īpašnieka nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības/kg no kompleksās barības ar mitruma saturu 12 %
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a1
               
               
                  
                     Adisseo
                  
               
               
                  3-fitāze
                  EC 3.1.3.8
                  (ROVABIO PHY AP un ROVABIO PHY LC)
               
               
                  
                               
                           
                           
                              Piedevas sastāvs
                              3-fitāzes preparāts, kas iegūts no Penicillium funiculosum (CBS 111 433) un kā minimālā aktivitāte ir:
                              cietā veidā – 2 500 RPU (1)/g
                              šķidrā veidā – 1 000 RPU/ml
                           
                        
                               
                           
                           
                              Aktīvās vielas raksturojums
                              No Penicillium funiculosum (CBS 111 433) iegūta 3-fitāze
                           
                        
                               
                           
                           
                              Analīzes metodes (2)
                              
                              Kolorimetriska metode, ar ko mēra neorganisko fosfātu, ko enzīms izdala no fitāta substrāta.
                           
                        
               
                  Gaļas cāļi
               
               
                  —
               
               
                  350 RPU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
                              3.
                           
                           
                              Paredzēts lietot atšķirtiem sivēniem, kuru svars nepārsniedz 35 kg.
                           
                        
                              4.
                           
                           
                              Lietotāja drošībai: elpceļu aizsardzība, aizsargbrilles un cimdi lietojami apstrādes laikā.
                           
                        
                              5.
                           
                           
                              Ieteicamās devas uz kilogramu kompleksās lopbarības:
                              
                                          —
                                       
                                       
                                          gaļas cāļi: 350–500 RPU,
                                       
                                    
                                          —
                                       
                                       
                                          dējējvistas: 300–500 RPU,
                                       
                                    
                                          —
                                       
                                       
                                          sivēni (atšķirti): 250–500 RPU,
                                       
                                    
                                          —
                                       
                                       
                                          gaļas cūkas: 350–500 RPU.
                                       
                                    
                        
               
                  22.10.2017
               
            
                  Dējējvistas
               
               
                  —
               
               
                  300 RPU
               
               
                   
               
            
                  Sivēni
                  (atšķirti)
               
               
                  —
               
               
                  250 RPU
               
               
                   
               
            
                  Gaļas cūkas
               
               
                  —
               
               
                  350 RPU
               
               
                   
               
            
         (1)  1 RPU ir fermenta daudzums, kas no nātrija fitāta substrāta minūtē atbrīvo 1 mikromolu neorganiska fosfāta kā substrātu noteiktos apstākļos (ja pH ir 5,5 un temperatūra 37 °C).
      
         (2)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives